text: Продължават спецоперациите на полицията край бургаските училища
  Източник: Burgas24.bg 08:56 / 13.02.2018 Отпечатай Изпрати
  Вчера, около 12.30 ч. по време на провеждане на специализирана полицейска операция по противодействие разпространението на наркотични вещества в района на училищата, в двора на Строителния техникум е извършена проверка на 17-годишния А.П. от Бургас. Служителите от Второ Районно управление - Бургас намерили и иззели свивка със суха зелена тревна маса / марихуана/, а при допълнително претърсване в дома на младежа, разположен в бл. 530 в к-с «Меден рудник», е открит и иззет плик със суха зелена тревна маса / марихуана/. А.П. e задържан за срок до 24 ч. По случая е образувано бързо полицейско производство.